CELEX: 62021CN0406
Language: sk
Date: 2021-07-01 00:00:00
Title: Vec C-406/21: Návrh na začatie prejudiciálneho konania, ktorý podal Korkein oikeus (Fínsko) 1. júla 2021 – A Oy/B Ky a Spoločenstvo dedičov po C

13.9.2021   
            
            
               SK
            
            
               Úradný vestník Európskej únie
            
            
               C 368/11
            
         
      Návrh na začatie prejudiciálneho konania, ktorý podal Korkein oikeus (Fínsko) 1. júla 2021 – A Oy/B Ky a Spoločenstvo dedičov po C
      (Vec C-406/21)
      (2021/C 368/09)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Korkein oikeus
      
         Účastníci konania pred vnútroštátnym súdom
      
      
         Navrhovateľka v konaní o opravnom prostriedku: A Oy
      
         Odporkyne v konaní o opravnom prostriedku: B Ky a Spoločenstvo dedičov po C
      
         Prejudiciálne otázky
      
      
                  1.
               
               
                  Má sa článok 12 ods. 4 smernice 2011/7 (1) vykladať v tom zmysle, že členské štáty môžu vylúčiť z pôsobnosti tejto smernice zmluvnú prax týkajúcu sa sankcií za omeškanie, ktorú v prípade jednotlivých objednávok zmluvné strany dlhodobo uplatňovali pred 16. marcom 2013, aj keď sa jednotlivé objednávky, na ktoré sa vzťahujú uplatňované sankcie za omeškanie, uskutočnili po tomto dátume?
               
            
                  2.
               
               
                  V prípade zápornej odpovede na prvú otázku: Má sa článok 7 ods. 2 a 3 smernice 2011/7 vykladať v tom zmysle, že zmluvná prax opísaná v prvej otázke sa má považovať za zmluvnú podmienku alebo obchodnú praktiku v zmysle týchto ustanovení, ktorá vylučuje úroky z omeškania alebo náhradu nákladov na vymáhanie?
               
            
         (1)  Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (Ú. v. EÚ L 48, 2011, s. 1).